《从军行》
明代·黎邦瑊

天子徵兵事朔方，丁男壮大当戎行。晓度玉关随铁骑，夜闻羌笛落秋霜。

秋霜凛冽黄云飞，地远天长雁到稀。贺兰山下鬼号哭，白草原头未解围。

忆昔辞家多诀绝，陇头流水皆呜咽。母缝衣带与我穿，妻炊扊扅与我别。

别来身世总如何，枕卧戈霜侠气多。雪耻报雠今日事，男儿羞说木兰歌。

作者简介：黎邦瑊（？—一六四四），字君选，号洞石。从化人。贯孙，民表子。明光宗泰昌元年（一六二〇）贡生，官兴业知县。陈子壮发起修复南园，邦瑊曾参预其事。明亡，以忧愤卒。有《洞石稿》。清陈伯陶《胜朝粤东遗民录》卷二有传。